སྔ་རབས་གདོད་མིའི་བོད་མི་རྣམས་ཀྱིས་ཕྱི་ཡི་གནས་ཡུལ།ས་བདག་ཀླུ་གཉན་ཡུལ་ས་ཡུལ་ལྷ་དང་གཞི་བདག་སོགཡོད་པར་འདོད་པའི་འདུ་ཤེས་ཐོག་མར་བྱུང་བ་ནས་བཟུང་།སྲོལ་རྒྱུན་རིག་གནས་དར་ལྕོག་ཞེས་པ་འདི་ཉིད་ཡང་དེ་དང་དུས་མཉམས་སུ་བྱུང་བར་འདོད་དེ།༼དེབ་ཐེར་དཀར་པོ༽ལས།འབངས་བྱིངས་ནི་འབྲོག་སྡེའི་རྣམ་པར་ཡོད་ལ།ཁྱིམ་རེ་རེ་བཞིན་གྱི་སྒོ་སྟེང་དུ་དར་མདུང་རེ་སློང་བ་འདི་ཡང་བོད་ཀྱི་ཐུན་མོང་མ་ཡིན་པའི་སྲོལ་ལྟ་བུ་ཡིན།ཞེས་གསུང་པ་ནི་དོན་དང་མཐུན་པར་སེམས།གང་ལགས་ཞེ་ན་དེང་ཡུལ་མི་ག་གེ་མོ་ཞིག་ཕྱི་རུ་འགྲུལ་སྤྱོད་དགོས་ན་ཐོག་མར་ས་གནས་དེ་གའི་ཡུལ་ལྷ་འམ་རང་གི་རྒྱབ་རི་ལ།དར་ལྕོག་གམ་བལ་ཚོན་སོགས་གསས་མཁར་རྩེ་རུ་སྒྲོན་པ་དང།བརྔན་ཡོན་མཆོད་བསྟོད་བྱེད་ནས།རང་གི་འདོད་སྲོལ་འཕྲི་ན་ལས་བཅོལ་པས།རང་ལ་ཡུལ་དང་གཞི་བདག་དེ་དག་གིས་གདོང་གྲོགས་བྱེད་པའི་ཡིད་ཆེས་བྱེད་ཀྱི་ཡོད།ཡིན་ནའང་སྔར་དར་རས་ཀྱི་ཚབ་དུ་བལ་ཚོན་བྱེད་སྲོལ་ཡོད་འདུག་སྟེ།༼སྲིད་པ་སྤྱི་མདོས༽ལས།དར་མཚོན་ནི་ལྷུབས་སེ་ལྷུབ།བལ་མཚོན་ནི་ལམས་སེ་ལམ།ཞེས་གསལ་ཡང་།ཕྱིས་སུ་ཡར་རྒྱས་ཕྱིན་ནས་ད་ཆར་དར་རས་སྣ་ཚོགས་ལས་བལ་ཚོན་བྱེད་མཁན་རེ་ཙམ་ལས་ཤིན་དུ་དཀོན་ནོ།།